لأمازيغية د بني سنوس هي متغير من اللوغات لأمازيغية دواحد اللوغة من لفرع الزناتي ديال اللوغات لأمازيغية دالشمال. كايهضرو بيها الناس فبلايص قريبة لتلمسان فدزاير. فلبدية ديال لقرن لعشرين كانت لأمازيغية دبني سنوس منتاشرة فكيف، تغاليمت، بوحلّو، آيت لعربي، آيت عشير، أدزيدّاز ومازّر، وكانو الناس فهاد لبلايص كايهضرو حتى بلعربية. ماكاينش شي موشكيل عند بني سنوس باش يهضرو ويتفاهمو مع بني بوسعيد اللي كانو فلغرب ديالهوم، وكانو وبشوية ديال الصعوبة يقدّو يتواصلو بلأمازيغية مع الناس من فيݣيݣ أولّا آيت يزناسن حدا لحدود معا لمغريب. واخّا هكاك كانت كاتجيهوم تاشلحيت (اللي كاينة فلجانوب دلمغريب) أولّا تاقبايليت اللي فوسط دزاير مامفهوماش ݣاع. ليوما غير شوية دالشرّاف اللي كايهضرو بلأمازيغية دبني سنوس، اللي لغالبية ديالهوم ولّات كاتهضر بالدارجة ديال الدزاير، واللي ولّاو فيها شوية ديال لكلمات بلسان لجدود بحال تابغا (لفريز) وأزدوز (لمدݣّة دلمهراز). Souag, Lameen (2009-03-19). "Beni-Snous: Two unrelated phonetic forms for every noun?". Jabal al-Lughat. تطّالع عليه ب تاريخ 2010-01-08. Ilahiane, Hsain (2006). Historical dictionary of the Berbers (Imazighen). Rowman & Littlefield. ص. 84. ردمك 978-0-8108-5452-9.